Fjellhaug internasjonale Høgskole

Fjellhaug internasjonale Høgskole, FIH (engelsk: Fjellhaug International University College, FIUC), er en privat høgskole som tilbyr studier innen teologi, misjon, kristendom og religion, livssyn og etikk. Høgskolen eies av Norsk Luthersk Misjonssamband (NLM) og drives i samsvar med universitets- og høgskoleloven. FIH holder til på Fjellhaug-området på Sinsen i Oslo sammen med Bibelskolen Fjellhaug og NLM sitt hovedkontor. Sammen med bibelskolen danner de fellesbetegnelsen Fjellhaug utdanningssenter.

Historie 
Fjellhaug Internasjonale Høgskole ble stiftet på Framnes i 1898 som Misjonsskolen. I 1912 ble det bestemt at Misjonsskolen skulle flyttes til Fjeldhaug på Sinsen og i 1914 var de i gang med undervisningen i Oslo. I 1996 fikk Misjonsskolen høyskolestatus og skiftet samtidig navn til Fjellhaug Misjonshøgskole. I 2011 endret de navnet til Fjellhaug Internasjonale Høgskole.

Skolen ble opprettet som utdanningsinstitusjon for fremtidige misjonærer i NLM og hadde en 4-årig misjonærutdannelse. I dag er formålet til FIH å  «formidle og utvikle kunnskaper, ferdigheter og generell kompetanse innenfor sine virksomhetsområder med utgangspunkt i en kristen virkelighetsforståelse, et kristent menneskesyn og kristne verdier». Masterstudiet har vært tilbudt ved skolen fra høsten 1995.

Studier 
FIH tilbyr master-, bachelor- og årsstudier, i tillegg til enkeltemner.

Mastergrad 
Teologi og misjon

Bachelorgrad 
Bible, Ministry and Mission
Teologi og misjon
Praktisk teologi

Årsstudier 
Bible, Ministry and Mission
Kristendomskunnskap (også som nettstudium)
Bibel og misjon
KRLE (også som nettstudium)

Verdigrunnlag 
FIH har sin verdimessige forankring i Den hellige skrift og Den lutherske kirkes bekjennelse.

Campuser 
Hovedcampus ligger på Sinsen i Oslo. I tillegg har FIH to avdelinger i Danmark:

 Dansk Bibel-Institut i København. De tilbyr bachelor i teologi med fordybning i missionsvidenskab og praktisk teologi. I tillegg til årsstudium i enkeltemner og nettstudier.
 Menighedsfakultetet i Aarhus. De tilbyr bachelor i teologi med fordypning i missionsvitenskap.

Referanser

Eksterne lenker 
 
 

Høyskoler i Oslo
Etableringer i 1898
Kristne skoler i Norge